ผมนอนปกติครับ ช่วงผมตื่นมีอาการหายใจเร็ว เหมือนเหนื่อยครับ หัวใจเต้นเร็ว ไม่ทราบว่าเกิดจากอะไรครับ
สวัสดีค่ะ อาการหัวใจเต้นเร็ว รู้สึกเหนื่อยมากขึ้น อาจจะมีสาเหตุมาจาก การมีหัวใจเต้นผิดจังหวะ หัวใจขาดเลือด โรคปอดติดเชื้อ หอบหืด โรคไทรอยด์ทำงานมากผิดปกติ การได้รับสารกระตุ้นหัวใจจากภายนอกเช่นแอลกอฮอล์ ยาเสพติด ความตื่นเต้นความกังวลที่มากระตุ้นมักเป็นชั่วคราว เป็นต้นดังนั้นมีสาเหตุได้หลายอย่าง อาจจะต้องซักประวัติ ตรวจร่างกายระบบปอดและหัวใจ หรือเจาะเลือดเพิ่มเติมตามความจำเป็นร่วมด้วย ถ้ายังมีอาการต่อเนื่อง พักแล้วไม่ดีขึ้น ควรไปพบแพทย์เพื่อตรวจเพิ่มเติม ในขณะนี้พักการทำงานหนักๆไปก่อน นอนหลับพักผ่อนให้เพียงพอ ถ้ามีเหตุการณ์ตื่นเต้นตกใจ ให้ตั้งสติ หายใจเข้าออกลึกๆ รู้สึกอยู่เสมอว่าไม่ได้มีอะไรที่น่ากลัว